Lav et referat af nedenstående tekst:

Tekst:
Der er fortsat parløb i toppen af Dame Håndbold Ligaen, efter at FCM Håndbold lørdag eftermiddag hentede den ventede sejr på udebane over bundholdet Aalborg DH. 30-24 vandt midtjyderne med, og dermed ligger de side om side med Viborg HK på første- og andenpladsen. Kun et point har de to hold hver sat til i sæsonens første 10 kampe. Playmakeren Lærke Møller og hollandske Nycke Groot delte topscorerværdigheden i Aalborg, hvor begge stod for syv scoringer for FCM, der fordelte målscoringen på otte forskellige spillere. Mens FCM spiller med i toppen, ser det anderledes trist ud for aalborgenserne, der blot har hentet tre point og ligger næstsidst. Et andet bundhold, HC Odense, vandt samtidig en flot og lidt overraskende udesejr over FIF. Fynboerne vandt 19-15 og rykker dermed op som nummer fjerdesidst med fem point

Referat:
Som ventet kunne Aalborg DH ikke stille noget op mod topholdet FCM Håndbold, ligger efter endnu en sejr fortsat side om side med Viborg HK i toppen af damernes håndboldliga.